4. ΝΟΜΟΣ ΡΞΓ΄ της 27/30 Ιουν. 1850 Περί μεταρρυθμίσεως του άρθρ. 2 του από 23 Νοεμ./5 Δεκ. 1837 περί εξυβρίσεως εν γένει και περί τύπου νόμου. Καταργηθείς υπό του Ν.Δ. της 23/23 Απρ. 1924 περί κατοχυρώσεως του δημοκρατικού πολιτεύματος (τ.4) είτα δε υπό του άρθρ. 70 του Νόμ. 5060 (κατωτ. αρ. 11) επανήχθη εν ισχύϊ υπό του Α.Ν. της 21/23 Οκτ. 1935 (κατωτ. αριθ. 14). ΄Αρθρ.1.-Με ειρκτήν το πολύ επτά ετών τιμωρείται όστις δια του τύπου ή δι’ εντύπων εικονικών παραστάσεων, αμέσως ή εμμέσως, εξυβρίζει, δυσφημεί, ή χλευάζει τον Βασιλέα ή την σύζυγον Αυτού Βασίλισσαν, ή προσπαθεί να εγείρη μίσος ή περιφρόνησιν κατά των προσώπων Αυτών ή της βασιλικής εξουσίας. Βλ. και άρθρ. 168 Ποιν. Κώδικος (τόμ. 8 σελ. 44). ΄Αρθρ.2.-Η κατά το ανωτέρω άρθρον ποινή της ειρκτής μεταβάλλεται εις φυλάκισιν τουλάχιστον ενός έτους, όταν οι ένορκοι αποφαίνωνται, κατ’ αίτησιν ή εξ επαγγέλματος, ότι υπάρχουν ελαφρυντικαί περιστάσεις. ΄Αρθρ.3.-Το άρθρ. 2 του από 23 Νοεμ./5 Δεκ. 1837 νόμου καταργείται, καθ’ όσον αντιβαίνει εις τον παρόντα. 